Prederiet-mat eo Strollad Breizh gant an nach votiñ a zo bet en dilennadegoù-mañ, hag a zo aet war greñvaat e-kerzh meur a zilennadeg. Diseblanted ar voterien a ziskouez ne reont forzh eus ar vuhez bolitikel, an hini lechel peurgetket, peogwir o deus komprenet mat neus dalch gwirion ebet er sistem  kreizennet gall, estreget an dilennadegoù prezidant. Kiriek eo ar strolladoù bras, UMP ha PS. Gant ar soñj da zerchel o beli war an ensavadurioù, dalchet e tabutoù pell diouzh buhez ar bobl, o deus kaset ar politikerezh en un hent-dall, dre o dichallusted da lakaat e pleustr an adkempennadurioù a lakaio ar vuhez demokratel da dont en-dro. Kiriek int eus berzh nechus an tu dehou pellañ, ha tennañ splet a reont eus se en o strategiezhioù risklus-kenañ. Bremañ eo tizhet Breizh zoken, hag a oa chomet pell eus ar  gudenn-mañ betek-henn.